Rygte: iMac Pro 2022 bliver bomstærk takket være M1 Max Duo chip

Den næste iMac Pro (2022) ser ud til at blive bomstærk, takket være en rygtet M1 Max Duo chip.

M1 Max Duo chippen siges at bestå af 20 CPU-kerner og 64 GPU-kerner, hvilket er det dobbelte af M1 Max chippen. iMac Pro forventes også at have en mini LED-skærm, med ‘ProMotion’ 120 Hz opdateringsfrekvens.

Et tidligere rygte pegede på, at den næste iMac Pro 27″ ville ankomme med M1 Pro og M1 Max chippen. Læs mere om dette her: Rygte: Ny iMac Pro i 2022 med M1 Pro og M1 Max chip.
Det forrige rygte lyder stadig sandsynligt, men måske er den såkaldte “M1 Max Duo” chip tiltænkt som topmodellen i iMac Pro-serien.

Apple har efter sigende også udviklet chips med helt op til 40 CPU-kerner og 128 GPU-kerner, ifølge en tidligere udmelding fra Mark Gurman, Bloomberg. Det vides dog ikke, om vi ser en enhed så kraftig.

For those who think the M1 Pro and M1 Max in the MacBook Pro are impressive, the new Mac Pro desktop is expected to come in at least two variations: 2X and 4X the number of CPU and GPU cores as the M1 Max. That’s up to 40 CPU cores and 128 GPU cores on the high-end.
— Mark Gurman (@markgurman) October 18, 2021

Grunden til at iMac Pro lanceres med en M1 Max Duo chip, er ifølge rygtet, at M1 Max ikke kan følge med stærkere Core i7 og i9 processorer fra Intel, når det kommer til multi-core ydelsen. Såfremt den rygtede M1 Max Duo chip med dobbelt op på CPU-kerner bliver en realitet, er det bestemt noget at komme efter.

Apple præsenterer muligvis iMac Pro 2022 engang i første kvartal 2022.

Læs også: Motorola klar med nyt flagskib: Moto G200

Rygte: iMac Pro 2022 bliver bomstærk takket være M1 Max Duo chip